ໜ່ວຍກູ້ໄພ ທໍາຄວາມຄືບໜ້າ ໃນການຊອກຫາຊາກສົບ ພວກເຄາະຮ້າຍ ຈາກເຮືອບິນຕົກ (ວີດີໂອ)
ພວກ​ກູ້​ໄພ​ກ່າວ​ວ່າ ຄວາມ​ເສຍ​ຫາຍ​ຂອງ​ເຮືອບິນ ​ແລະຜູ້​ເຄາະ​ຮ້າ​ຍນັ້ນ​​​ແມ່ນຮ້າຍ​ແຮງ​ທີ່​ສຸດ ​ເຂົາ​ເຈົ້າຈະ​ຕ້ອງ​ໄດ້​​ໃຊ້ DNA ​ພິສູດຊາກສົບ
ບັນດາໜ່ວຍກູ້ໄພພວມໄດ້ຮັບຄວາມຄືບໜ້າຢ່າງຊ້າໆ ຢູ່ທີ່ພູໄຟທີ່ສອກ ຫຼີກຫ່າງ ໄກ ແລະບໍ່ໄດ້ລະເບີດໃນອີນໂດເນເຊຍ ເພື່ອຊອກຫາຊາກສົບຂອງຜູ້ເຄາະຮ້າຍ ຈາກອຸບັດເຫດເຮືອບິນຕົກທີ່ຮ້າຍແຮງ ແລະລືກລັບ ນັ້ນ ຖົງທີ່ບັນຈຸພາກສ່ວນຂອງຮ່າງກາຍຈຳນວນນື່ງ ໄດ້ຖືກສົ່ງໄປເຖິງກຸງ ຈາກາຕາ ເມືອງເອກຂອງອີນໂດເນເຊຍໃນວັນເສົານີ້ ໃນຂະນະທີ່ສະ ພາບດີນຟ້າອາກາດ ທີ່ດີຂຶ້ນໄດ້ຊ່ວຍໃຫ້ພວກກູ້ໄພຂະຫຍາຍການຊອກຄົ້ນຫາບ່ອນເຮືອບິນຕົກຢູ່ທີ່ພູ Salak ເຮືອບິນເຮລິຄອບເຕີຈໍານວນນຶ່ງໄດ້ຖືກນໍາມາຊ່ວຍໃນການພະຍາຍາມ ຊອກຫາຊາກສົບຜູ້ເສຍຊີວິດ ພວກກູ້ໄພກ່າວວ່າ ຄວາມເສຍຫາຍຂອງເຮືອບິນ ແລະຜູ້ເຄາະຮ້າຍນັ້ນແມ່ນຮ້າຍ ແຮງທີ່ສຸດ ເຂົາເຈົ້າຈະຕ້ອງໄດ້ໃຊ້ DNA ເພື່ອເປັນການຢັ້ງ ຢືນຊາກສົບ ຢູ່ນອກ ໂຮງໝໍບ່ອນທີ່ມີການສົ່ງຊາກສົບໄປນັ້ນ ບັນດາຍາດຕິພີ່ນ້ອງຂອງຜູ້ເຄາະຮ້າຍ ພາກັນລໍຖ້າຢ່າງເປັນຄວາມຫ່ວງເປັນ ໄຍ ບາງຄົນຍັງສະແດງຄວາມຫວັງອອກ ມາວ່າ ຍາດຕິພີ່ນ້ອງຂອງເຂົາເຈົ້າອາດຈະຖືກຄົ້ນພົບ ໂດຍທີ່ຍັງມີຊີວິດຢູ່ ບັນດາເຈົ້າໜ້າທີ່ກ່າວວ່າ ຜູ້ໂດຍສານເກືອບ 50 ຄົນ ທີ່ຢູ່ໃນເຮືອບິນ ນັ້ນ ມີທ່າ ທາງວ່າຄົງຈະຕາຍໝົດ ເວລາເຮືອບິນອາຍພົ່ນຣັດເຊຍ ບິນ ຕໍາເຂົ້າໜ້າຜາທີ່ສູງຊັນ ຂອງພູ Salak ດ້ວຍຄວາມໄວເກືອບ 800 ກິໂລແມດຕໍ່ຊົ່ວໂມງໃນວັນພຸດແລ້ວນີ້ ເຮືອບິນເຄາະຮ້າຍ Sukhoi Superjet 100 ທີ່ມີ 100 ບ່ອນນັ່ງ ຊຶ່ງກໍາລັງເດີນ ທາງໂຄສະນາຂາຍນັ້ນ ໄດ້ບິນຂື້ນຈາກສະໜາມບິນ Halim ໃນກຸງ Jakata ບໍ່ ດົນຫລັງຈາກບ່າຍ 2 ໂມງຂອງມື້ວັນພຸດແລ້ວພ້ອມ ດ້ວຍບັນດາຜູ້ຕິດຕາມທີ່ຈະຊື້ ນັກຂ່າວ ແລະພະນັກງານ ເປັນທີ່ຄາດ ຄະເນວ່າ ເຮືອບິນຣັດເຊຍລຳນີ້ຈະກັບຄືນ ມາພາຍໃນນຶ່ງຊົ່ວໂມງ ແຕ່ວ່າ ເຮືອບິນໄດ້ຫຼຸດລະດັບເພດານບິນຈາກ 3000 ແມັດ ລົງສູ່ 1,800 ແມັດ ແລະຂາດການຕິດຕໍ່ກັບຫໍຄວບຄຸມການບິນໃນບໍລິເວນພູ Salak ທີ່ມີຄວາມສູງ 2,200 ແມັດ ບັນດາເຈົ້າໜ້າທີ່ກ່າວວ່າ ເປັນຫຍັງເຮືອບິນລຳນີ້ຈຶ່ງຂໍຮ້ອງໃຫ້ຫຼຸດລະ ດັບເພດານບິນ ລົງ ຫລືວ່າບັນດາຜູ້ຄວບຄຸມການບິນ ອະນຸຍາດໃຫ້ປະຕິບັດດັ່ງກ່າວ ໂຄສົກຂອງຫ້ອງການຊອກຄົ້ນຫາແລະກູ້ໄພຂອງອິນໂດເນເຊຍ ທ່ານ Galah Prakoso ກ່າວຕໍ່ອົງການຂ່າວເອພີວ່າ ພວກກູ້ໄພໄດ້ຖືກສັ່ງໃຫ້ຊອກຫາກັບດໍາ ຊຶ່ງ ເປັນອຸປະກອນບັນທຶກຂໍ້ມູນການບິນທີ່ສໍາຄັນທີ່ສຸດນັ້ນ